Diari Oficial de la Generalitat Valenciana


Sumari del DOGV 4438, del 12-02-2003 (2003/1298)

ACORD de 20 de desembre de 2002, de la Comissió Territorial d'Urbanisme de València, referit a la modificació número 9 del Pla General de Riba-roja de Túria, relativa a la creació de sòl dotacional escolar.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1298


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, referit a la modificació número 9 del Pla General de Riba-roja de Túria, relativa a la creació de sòl dotacional escolar. [2003/A1298]
  
Vist l'expedient remés per l'Ajuntament de Riba-roja de Túria referit a la modificació número 9 del Pla General relativa a la creació de sòl dotacional escolar, i de conformitat amb els següents:
  
Antecedents de fet
  
1. El projecte es va sotmetre a informació pública per mitjà d'Acord del Ple de l'Ajuntament en la sessió del dia 30 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data de 7 d'octubre de 2002.
  
2. El projecte consta de memòria i plans d'informació i d'ordenació.
  
3. L'objecte de la modificació és la creació de sòl dotacional per a usos escolars pròxim al nucli urbà. Per a això, es plantegen les modificacions puntuals següents:
  
1. Modificació de la UE-14
  
Proposa la qualificació d'una reserva de sòl escolar de 9.000 metres quadrats dins de l'àmbit d'esta unitat d'execució. A més, s'exclou de l'àmbit de gestió integrada, l'àrea d'esta unitat on s'ubica la nova dotació, i es justifica en síntesi, que els terrenys són susceptibles d'executar per mitjà d'actuacions aïllades.
  
2. Requalificació de part del sistema general zona G
  
Planteja el canvi de qualificació de 36.442 metres quadrats de superfície actualment qualificats de sistema general parc, per a qualificar-los majoritàriament de dotacional escolar, junt amb viaris i zones verdes que garantisquen la seua funcionalitat, per a possibilitar la ubicació d'un centre d'educació secundària i infantil.
  
4. Durant la tramitació de l'expedient s'ha sol·licitat informe dels organismes següents:
  
- Servici de Vies i Obres de la Diputació de València (26.11.2002)
  
- Conselleria de Cultura, Educació i Ciència (26.11.2002)
  
- Confederació Hidrogràfica del Xúquer (06.11.2002)
  
Consten en l'expedient de tramitació municipal, peticions d'informe al Servici de Vies i Obres de la Diputació de València i a la Conselleria de Cultura, Educació i Ciència de 23 de setembre de 2002, sense que es tinga constància que hagen emés informes.
  
5. Riba-roja de Túria té el Pla General aprovat definitivament per la Comissió Territorial d'Urbanisme amb data 23 d'octubre de 1996.
  
6. La Comissió Informativa de la Comissió Territorial d'Urbanisme de València, en la sessió del 16 de desembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. El projecte justifica que la modificació suposa un increment de sòl dotacional de 2.098 metres quadrats de superfície i una reducció de l'aprofitament lucratiu privat de 4.965 metres quadrats de sostre.
  
Respecte a la pèrdua de la dotació de parc públic que resulta de la modificació, s'argumenta que amb les reserves establides pel planejament vigent que no estan afectades, quedaria garantit el mínim exigit per habitant en la legislació urbanística valenciana.
  
4. En relació amb el primer punt de la modificació, el representant de l'Ajuntament de Riba-roja de Túria, que assistix a la sessió de la Comissió Territorial d'Urbanisme de 20 de desembre del 2002, argumenta que els terrenys que s'exclouen de la delimitació de la unitat d'execució són majoritàriament propietat d'eixa administració municipal, i no és necessari la seua inclusió en l'àmbit de gestió per a garantir el seu desenrotllament i que els sòls de propietat privada poden ser executats per mitjà d'actuacions aïllades.
  
5. Les determinacions contingudes en el punt 1 de la modificació es consideren de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
6. Respecte al punt 2 de la modificació, l'Ajuntament ha sol·licitat per mitjà d'ofici de l'Alcaldia de 18 de desembre de 2002, que esta Comissió no entre a valorar-lo, per tindre previst introduir modificacions en la proposta.
  
7. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de desembre de 2002, acorda:
  
- Aprovar definitivament el punt 1 de la modificació número 9 relativa a la UE-14.
  
- No entrar a valorar el punt 2 de la modificació número 9, relativa a la requalificació de part del sistema general zona G.
  
- Tot això relatiu al Pla General de Riba-roja de Túria.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.